200 കോടിയുടെ വായ്പാ കുടിശ്ശിക ഇ.ടിയുടെ മകന്റെ വീടും സ്ഥാപനവും ജപ്തിയ്ക്ക് കോഴിക്കോട്: 200 കോടി രൂപയുടെ വായ്പാ കുടിശ്ശിക വരുത്തിയതിന് ഇ.ടി മുഹമ്മദ് ബഷീര് എം.പിയുടെ മകനും അന്നം സ്റ്റീല്സ് ഉടമയുമായ ഇ.കെ ഫിറോസിന്റെ വീടും സ്ഥാപനവും ജപ്തി ചെയ്യാന് നടപടി തുടങ്ങി. കോഴിക്കോട് ചീഫ് ജുഡിഷ്യല് മജിസ്ട്രേട്ട് കോടതിയുടെ നിര്ദ്ദേശ പ്രകാരമാണ് നടപടി. നാലു വര്ഷം മുമ്ബാണ് സ്ക്രാപ്പ് ബിസിനസിനായി പഞ്ചാബ് നാഷണല് ബാങ്ക്, കനറ ബാങ്ക് എന്നിവിടങ്ങളില് നിന്ന് വന്തുക വായ്പ എടുത്തത്. രണ്ട് വര്ഷമായിരുന്നു കാലാവധി. ഇതിനിടെ ചൈനയില് നിന്ന് സ്ക്രാപ്പ് വന്തോതില് വന്നതോടെ ബിസിനസ് വന് നഷ്ടത്തിലായി. തിരിച്ചടവ് മുടങ്ങി. മുതലും പലിശയും ചേര്ന്നാണ് വായ്പാ തുക 200 കോടിയായി ഉയര്ന്നത്. ഇതോടെ ബാങ്കുകള് കോടതിയെ സമീപിക്കുകയായിരുന്നു. ഈ മാസം 21നകം ജാമ്യ വസ്തുക്കള് ജപ്തി ചെയ്ത് ബാങ്കിന് മുതല്കൂട്ടാനാണ് കോടതി ഉത്തരവ്.The post 200 കോടിയുടെ വായ്പാ കുടിശ്ശിക ഇ.ടിയുടെ മകന്റെ വീടും സ്ഥാപനവും ജപ്തിയ്ക്ക് first appeared on MalayalamExpressOnline.